Document ID: 32005L0046

KOMISJONI DIREKTIIV 2005/46/EÜ,
8. juuli 2005,
millega muudetakse nõukogu direktiivide 86/362/EMÜ, 86/363/EMÜ ja 90/642/EMÜ lisasid seoses amitraasi jääkide piirnormidega (EMPs kohaldatav tekst)
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuli 1986. aasta direktiivi 86/362/EMÜ (teraviljas sisalduvate ja nende pinnal esinevate pestitsiidide jääkide lubatud piirnormide kehtestamise kohta), (1) eriti selle artiklit 10,
võttes arvesse nõukogu 24. juuli 1986. aasta direktiivi 86/363/EMÜ (loomses toidus sisalduvate ja selle pinnal esinevate pestitsiidide jääkide lubatud piirnormide kehtestamise kohta), (2) eriti selle artiklit 10,
võttes arvesse nõukogu 27. novembri 1990. aasta direktiivi 90/642/EMÜ (teatavates taimset päritolu saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide lubatud piirnormide kehtestamise kohta), (3) eriti selle artiklit 7,
ning arvestades järgmist:
(1)
Komisjoni otsusega 2004/141/EÜ (4) võeti olemasoleva toimeaine amitraasi suhtes vastu otsus seda nõukogu direktiivi 91/414/EMÜ (5) I lisasse mitte kanda. Kõnealuse otsusega sätestatakse, et nimetatud toimeainet sisaldavaid pestitsiide ei ole enam lubatud ühenduses kasutada, välja arvatud teatav piiratud hulk kasutusviise, mille puhul ei ole asendusaineid hetkel saadaval (oluline kasutus).
(2)
Lõikes 1 nimetud komisjoni otsusega lubati rakendada kasutuse järk-järgulise lõpetamise perioodi ning on kohane, et selliseid jääkide piirnorme, mis kehtestati selle põhimõtte alusel, et asjaomase aine kasutamine ei ole ühenduses lubatud, ei tohiks rakendada kuni selle aine suhtes kohaldatava kasutuse järkjärgulise lõpetamise perioodi lõpuni.
(3)
Veterinaarias kasutatava amitraasi jääkide puhul on jääkide piirnormid loomsete toodete suhtes kehtestatud nõukogu määruse (EMÜ) nr 2377/90 raames. (6) Neid tuleks käesolevas direktiivis arvestada.
(4)
Ühenduse jääkide piirnormid ja Codex Alimentarius’es (7) soovitatud norme kehtestatakse ja hinnatakse sarnaseid menetlusi kasutades. Codex Alimentarius’es on kehtestatud amitraasile piiratud arv jääkide piirnorme. Neid võetakse arvesse käesolevas direktiivis fikseeritud jääkide piirnormide kehtestamisel. Codex Alimentarius’es kehtestatud jääkide piirnorme, mida soovitatakse lähitulevikus tühistada, ei võetud arvesse. Codex Alimentarius’el põhinevaid jääkide piirnorme hinnati tarbijatele tekkivate ohtude seisukohast ja leiti, et tarbijale ohtu ei ole.
(5)
Tarbijate nõuetekohaseks kaitsmiseks kokkupuute eest taimekaitsevahendite loata kasutamisest tekkinud jääkainetega kehtestatakse ajutiseks jääkide piirnormiks asjakohastele toote ja pestitsiidi kombinatsioonidele alumine määramispiir.
(6)
Seetõttu on vaja muuta mitmeid direktiivide 86/362/EMÜ, 86/363/EMÜ ja 90/642/EMÜ lisades toodud amitraasi kasutamisest tulenevate pestitsiidijääkide norme, et oleks võimalik nõuetekohaselt jälgida ja kontrollida nende kasutust ning kaitsta tarbijat.
(7)
Seepärast tuleks vastavalt muuta direktiivide 86/362/EMÜ, 86/363/EMÜ ja 90/642/EMÜ lisasid.
(8)
Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 86/362/EMÜ II lisa osas A asendatakse järgmine rida:
Pestitsiidide jäägid
Piirnorm (mg/kg)
“Amitraas, sealhulgas 2,4-dimetüülaniliini sisaldavad metaboliidid väljendatuna amitraasina
0,05 (8) teravili
Artikkel 2
Direktiivi 86/363/EMÜ II lisa osas B asendatakse järgmised read:
Pestitsiidide jäägid
Piirnorm (mg/kg)
I lisas CN-koodide 0201, 0202, 0203, 0204, 0205 00 00, 0206, 0207, ex02 08, 0209 00, 0210, 1601 00 ja 1602 all loetletud liha (sh rasva), lihatoodete, rupsi ja loomse rasva puhul
I lisas CN-koodide 0401, 0402, 0405 00 ja 0406 all loetletud piima ja piimatoodete puhul
I lisas CN-koodide 0407 00 ja 0408 all loetletud koorega värskete munade, linnumunade ja munarebude puhul
“Amitraas, sealhulgas 2,4-dimetüülaniliini sisaldavad metaboliidid, väljendatuna amitraasina
0,05, (9) kodulinnud
0,01 (9)
Artikkel 3
Direktiivi 90/642/EMÜ II lisas sätestatud amitraasi jääkide piirnormid asendatakse käesoleva direktiivi lisas esitatud piirnormidega.
Artikkel 4
1. Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 9. jaanuariks 2006. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
Liikmesriigid hakkavad neid norme kohaldama alates 10. jaanuarist 2007.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate siseriiklike põhiliste õigusnormide teksti.
Artikkel 5
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 6
Käesolev direktiiv on adresseeritud liikmesriikidele.
Brüssel, 8. juuli 2005

Labels: 20
3
17
6